พักหนี้
โดย...ชัตน์วรี (shewarat@hotmail.com)
1 มิ.ย. 2559

โดย...ชัตน์วรี ([email protected])
หลายคนถามถึงกรณีที่ลูกหนี้มีปัญหาหนี้สินล้นพ้นตัว เชื่อว่าจะสามารถฟื้นฟูกิจการได้ และไม่อยากโดนฟ้องล้มละลายสามารถยื่นต่อศาลล้มละลายเพื่อขอฟื้นฟูกิจการ และเมื่อศาลมีคำสั่งให้ฟื้นฟูกิจการก็จะได้สภาวะการพักชำระหนี้ (Automatic Stay)
สภาวะการพักชำระหนี้ คือ 1) ห้ามฟ้องหรือร้องขอให้เลิกนิติบุคคลผู้เป็นลูกหนี้ 2) ห้ามนายทะเบียนมีคำสั่งเลิกหรือจดทะเบียนเลิกนิติบุคคลลูกหนี้ 3) ห้ามหน่วยงานรัฐสั่งเพิกถอนใบประกอบกิจการ 4) ห้ามฟ้องคดีแพ่งหรือคดีล้มละลายกับลูกหนี้เกี่ยวกับทรัพย์ของลูกหนี้ 5) ห้ามบังคับคดีเอากับทรัพย์สินลูกหนี้ 6) ห้ามเจ้าหนี้มีประกันบังคับชำระหนี้เว้นศาลอนุญาต
7) ห้ามเจ้าหนี้ที่มีอำนาจยึดทรัพย์ได้เองตามกฎหมายยึดหรือขายทรัพย์สินของลูกหนี้ 8) ห้ามเจ้าของทรัพย์สินอันเป็นสาระในการดำเนินกิจการลูกหนี้ติดตามและเอาคืนซึ่งทรัพย์สิน
9) ห้ามลูกหนี้ จำหน่าย จ่าย โอน ให้เช่า ชำระหนี้ ก่อหนี้ หรือกระทำการใดๆ ก่อให้เกิดภาระในทรัพย์สินนอกเหนือที่จำเป็นต้องดำเนินการทางการค้าปกติ 10) ห้ามสาธารณูปโภคงดให้บริการแก่ลูกหนี้